EELNÕU


NARVA LINNAVOLIKOGU

OTSUS

Narva linn







______02.2019 nr _____
Narva Linnavolikogu 22.12.2011 otsuse nr 160 “Joala tn 25c maa-ala detailplaneeringu koostamise algatamine” kehtetuks tunnistamine ja detailplaneeringu menetluse lõpetamine

1. Asjaolud ja menetluse käik

Joala tn 25c maa-ala detailplaneering on algatatud Narva Linnavolikogu 22.12.2011 otsusega nr 160 “Joala tn 25c maa-ala detailplaneeringu koostamise algatamine”. 26.10.2011 esitatud detailplaneeringu algatamise taotluse esitas ja detailplaneeringu läbiviimist finantseerib Spitak Aragil OÜ ning detailplaneeringu koostaja on OÜ DeCon (registrikood 12064424).
Detailplaneeringu menetlus on kestnud üle 7 aasta, kuid selle aja jooksul ei ole planeeringut vastu võetud. 11.06.2012 esitas projekteerimisbüroo DeCon OÜ detailplaneeringu eskiislahenduse. Narva Linnavalitsuse poolt saadeti 11.07.2012 teatis detailplaneeringu eskiisi läbivaatamisest, kus paluti teha muudatus seoses kinnistu piiridega. Menetlemise jooksul pole huvitatud isiku poolt Narva linna Arhitektuuri- ja Linnaplaneerimise Ametile laekunud täiendavat dokumentatsiooni. Planeeringu lähteülesanded on aegunud ning ei ole kooskõlas Narva Linnavolikogu 24.01.2013 otsusega nr 3 kehtestatud Narva linna üldplaneeringuga.
Ehitusseadustiku ja planeerimisseaduse rakendamise seaduse § 1 lõike 4 kohaselt enne käesoleva seaduse jõustumist algatatud detailplaneeringu menetlus viiakse lõpule hiljemalt 2018. aasta 1. juuliks. 
Nimetatud aja möödudes peab kohalik omavalitsus tegema detailplaneeringu kehtestamise või kehtestamata jätmise otsuse. Tähtaja kehtestamine aitab tagada, et detailplaneeringute koostamine toimuks mõistliku aja jooksul ega jääks venima. Planeerimisseaduse § 129 lõike 1 kohaselt võib detailplaneeringu koostamise lõpetada, kui koostamise käigus ilmnevad asjaolud, mis välistavad planeeringu elluviimise tulevikus. Planeerimisseaduse § 124 lõike 2 kohaselt on detailplaneeringu eesmärk eelkõige üldplaneeringu elluviimine ja planeeringualale ruumilise terviklahenduse loomine. 
Antud juhul detailplaneeringu menetlemine rohkem kui 7 aastat ei ole mõistlik menetlus ja ei saa tagada nõutud ruumilist planeerimist.
Joala tn 25c maa-ala detailplaneeringu algatanud Spitak Aragil OÜ-d on teavitatud olukorrast nii ameti kodulehel ilmunud teate kui ka ajalehtedes “Põhjarannik” ja “Gorod” kuulutuste kaudu. Spitak Aragil OÜ-d teavitati täiendavalt tähitud kirja kaudu, kus märgiti, et vastamata jätmise puhul on 30 päeva möödudes õiguspärane eeldada, et algatajal puudub huvi algatatud detailplaneeringute protsessi jätkamise vastu ning soovitakse alustada detailplaneeringu menetlusprotsessi lõpetamisega. Spitak Aragil OÜ-d esindaja  tähitud kirja kättesaamisest 06. novembril 2018 on möödunud enam kui 30 päeva, kuid vastust pole tulnud.
Juriidilisele isikule dokumendi tähitult saatmisel tuleb dokument lugeda kättetoimetatuks selle üleandmise hetkest. 
Ülaltoodud asjaoludest lähtuvalt tuleb Narva Linnavolikogu 22.12.2011 otsusega nr 160 “Joala tn 25c maa-ala detailplaneeringu koostamise algatamine” alusel algatatud Joala tn 25c maa-ala   detailplaneeringu menetlemine lõpetada.
2. Õiguslikud alused

2.1. Haldusmenetluse seaduse § 64 lõige 2 kohaselt haldusorgan otsustab haldusakti kehtetuks tunnistamise kaalutlusõiguse kohaselt, kui seadus ei keela haldusakti kehtetuks tunnistada või ei kohusta haldusakti kehtetuks tunnistama.

2.2. Haldusmenetluse seaduse § 68 lõige 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal. 
3. Otsus
Tunnistada kehtetuks Narva Linnavolikogu 22.12.2011 otsusega nr 160 “Joala tn 25c maa-ala detailplaneeringu koostamise algatamine” ning lõpetada Joala tn 25c maa-ala detailplaneeringu menetlemine.

4. Rakendussätted

4.1 Narva Linnavalitsuse Arhitektuuri- ja Linnaplaneerimise Ametil avaldada otsus ajalehes „Põhjarannik“ ja “Narva Linnaleht” ning ameti veebilehel.
4.2 Käesolev otsus jõustub teatavakstegemisest.
4.3 Käesolevat otsust on võimalik vaidlustada Tartu Halduskohtu Jõhvi kohtumajas 30 päeva jooksul jõustumisest.

